Úradný vestník L 034 , 05/02/2002 S. 0026 - 0030



Rozhodnutie Komisie zo 4. februára 1990, ktorým sa ukladajú osobitné podmienky pre dovoz fíg, lieskových orechov a pistácií a určitých výrobkov z týchto surovín pochádzajúcich alebo odoslaných z Turecka (Oznámené pod číslom C(2002) 386) (Text s významom pre EHP) (2002/80/ES) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 93/43/EHS zo 14. júna 1993 o hygienickej nezávadnosti potravín [1] a najmä na článok 10 ods. 1, keďže: (1) Zistilo sa, že sušené figy a pistácie, a v menšej miere lieskové orechy pochádzajúce z Turecka boli v mnohých prípadoch znečistené nadmerným množstvom aflatoxínu B1 a celkovým obsahom aflatoxínov. (2) Vedecký výbor pre potraviny poukázal na to, že aflatoxín B1, dokonca aj v minimálnych množstvách, spôsobuje rakovinu pečene a navyše je škodlivý pre ľudí. (3) Nariadenie Komisie (ES) č. 194/97 z 31. januára 1997 stanovujúce najvyššie prípustné množstvá určitých znečisťovačov v potravinách [2], naposledy zmenené a doplnené nariadením (ES) č. 1566/1999 [3], stanovuje najvyššie prípustné množstvá pre určité znečisťovače, najmä pre aflatoxíny v potravinách. Tieto limity boli výrazne prekročené predovšetkým vo vzorkách sušených fíg pochádzajúcich alebo dovážaných z Turecka. (4) To predstavuje vážnu hrozbu pre zdravie obyvateľstva spoločenstva, a preto je potrebné prijať ochranné opatrenia na úrovni spoločenstva. (5) Potravinový a veterinárny úrad Európskej komisie (FVO) podnikol 4. až 8. septembra 2000 cestu do Turecka s cieľom zhodnotiť miestne kontrolné systémy, ktoré majú zamedziť aflatoxínovému znečisteniu lieskových orechov, pistácií a sušených fíg určených pre vývoz do Európskeho spoločenstva. Cesta odhalila, okrem iného, že miestne kontrolné postupy pre zásielky lieskových orechov, pistácií a sušených fíg určených pre vývoz do Európskeho spoločenstva nezaručujú, že tieto zásielky dodržujú najvyššie prípustné množstvá stanovené právnymi predpismi ES. Zistilo sa nedostatočné zaškolenie zodpovedných úradníkov, nedostatočné metódy odberu a testovania vzoriek a nedostatočné svedectvo o vzťahu medzi vývoznými osvedčeniami a príslušnými zásielkami. Systém rýchleho varovania pre potraviny opakovane pozoruje a hlási, že tieto tovary pochádzajúce alebo odoslané z Turecka nedodržiavajú najvyššie prípustné množstvá aflatoxínov. Je preto vhodné podrobiť lieskové orechy, pistácie a sušené figy a výrobky z týchto surovín, pochádzajúce alebo odoslané z Turecka, osobitným podmienkam v záujme vysokej ochrany zdravia obyvateľstva. (6) Je nevyhnutné, aby sušené figy, lieskové orechy a pistácie a výrobky z týchto surovín boli pestované, triedené, zaobchádzalo sa s nimi, boli spracúvané, balené a prevážané v súlade s náležitými hygienickými postupmi. Je nevyhnutné určiť množstvo aflatoxínu B1 a celkového obsahu aflatoxínov vo vzorkách odobratých zo zásielky tesne pred tým, ako má opustiť Turecko. (7) Turecké úrady poskytnú dokladovú dokumentáciu, ktorá má sprevádzať každú zásielku sušených fíg, lieskových orechov a pistácií pochádzajúcich alebo odoslaných z Turecka a v ktorej sa majú uviesť podmienky pestovania, triedenia, zaobchádzania, spracúvania, balenia a prevážania, a tiež výsledky laboratórnej analýzy zásielky ohľadom množstva aflatoxínu B1 a celkového obsahu aflatoxínov. (8) V záujme zabezpečenia zdravia obyvateľstva je nevyhnutné, aby zásielky sušených fíg, lieskových orechov a pistácií, pochádzajúcich alebo odoslaných z Turecka do Európskeho spoločenstva, boli podrobené náhodnému odberu a analýze vzoriek vzhľadom na množstvo aflatoxínu zo strany príslušného úradu dovážajúceho členského štátu. (9) 2. apríla 2001 bol konzultovaný Stály výbor pre potraviny, PRIJALA TOTO ROZHODUNTIE: Článok 1 1. Členské štáty nesmú dovážať výrobky spadajúce do ľubovoľnej z týchto kategórií, pochádzajúce alebo odoslané z Turecka, ktoré sú určené na ľudskú spotrebu alebo ktoré sa majú použiť ako prísada do potravín, pokiaľ k zásielke nie sú priložené výsledky úradného odberu a analýzy vzoriek a potvrdenie o zdravotnej nezávadnosti uvedené v prílohe I, vyplnené, podpísané a overené Generálnym riaditeľstvom ochrany a kontroly Ministerstva poľnohospodárstva a vidieka Tureckej republiky: - figy a sušené figy patriace pod číselný znak KN 08042010 alebo 08042090, - lieskové orechy (Corylus sp) v škrupine alebo bez nej patriace pod číselný znak KN 08022100 alebo 08022200, - pistácie patriace pod číselný znak KN 08025000, - zmesi orechov alebo sušeného ovocia patriace pod číselný znak KN 081350 a obsahujúce figy, lieskové orechy alebo pistácie, - lieskové orechy, figy a pistácie, upravované alebo konzervované, vrátane zmesí patriacich pod číselný znak KN 200819. 2. Zásielky sa môžu dovážať do spoločenstva jedine cez vstupné body uvedené v prílohe II. 3. Každá zásielka bude identifikovaná kódom, ktorý zodpovedá kódu na potvrdení o zdravotnej nezávadnosti a na sprievodnej správe, obsahujúcej výsledky úradného odberu a analýzy vzoriek, ako je uvedené v odseku 1. 4. Príslušné úrady každého členského štátu zaistia, že dovezené sušené figy, lieskové orechy a pistácie, ako je uvedené v odseku 1, pochádzajúce alebo odoslané z Turecka, budú podrobené preukázateľným kontrolám, aby sa zaistilo, že boli dodržané podmienky pre potvrdenie o zdravotnej nezávadnosti a pre výsledky z odobratých vzoriek, ako je uvedené v odseku 1. 5. Členský štát vykoná náhodný odber a analýzu vzoriek zo zásielok sušených fíg, lieskových orechov a pistácií pochádzajúcich alebo odoslaných z Turecka vzhľadom na aflatoxín B1 a celkové množstvo aflatoxínov a bude Komisiu informovať o výsledkoch. Článok 2 Toto rozhodnutie bude preskúmané pred 1. júlom 2002 s cieľom zhodnotiť, či osobitné podmienky, uvedené v článku 1, poskytujú dostatočnú úroveň ochrany zdravia obyvateľstva spoločenstva. Preskúmanie tiež zhodnotí, či sú tieto osobitné podmienky stále ešte potrebné. Článok 3 Členské štáty príjmu opatrenia potrebné na dosiahnutie súladu s týmto rozhodnutím. O týchto opatreniach budú Komisiu informovať. Článok 4 Toto rozhodnutie je adresované členským štátom. V Bruseli 4. februára 2002 Za Komisiu David Byrne člen Komisie [1] Ú. v. ES L 175, 19. 7. 1993, s. 1. [2] Ú. v. ES L 31, 1. 2. 1997, s. 48. [3] Ú. v. ES L 184, 17. 7. 1999, s. 17. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II Zoznam vstupných bodov, cez ktoré sa môžu do spoločenstva dovážať figy, lieskové orechy a pistácie, a určité výrobky z týchto surovín, pochádzajúce alebo odoslané z Turecka Členský štát | Vstupný bod | Belgique-Belgiё | Anvers-Antwerpen | Danmark | Všetky dánske prístavy, letiská a hraničné priechody | Deutschland | HZA Lörrach — ZA Weil am Rhein-Autobahn, HZA Stuttgart — ZA Flughafen, HZA München-Flughafen, HZA Hof — ZA Schirnding, HZA Weiden — ZA Furth im Wald-Schafberg, HZA Weiden — ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder)— ZA Autobahn, HZA Cottbus — ZA Forst-Autobahn, HZA Bremen — ZA Neustädter Hafen, HZA Bremerhafen — ZA Container Terminal, HZA Bremerhaven — ZA Rotersand, HZA Hamburg-Freihafen — Abfertigungs-stelle, HZA Hamburg-Freihafen — ZA Ericus-Abfertigungsstelle Südbahnhof, HZA Hamburg-Freihafen — ZA Köhlfleetdamm, HZA Hamburg-ST Annen — ZA Altona, HZA Hamburg-Waltershof — Abfertigungsstelle, HZA Hamburg-Waltershof — ZA Flughafen, HZA Frankfurt-am-Main-Flughafen, HZA Braunschweig — Abfertigungsstelle, HZA Hann-over — Abfertigungsstelle, HZA Lüneburg — ZA Stade, Stadtverwaltung Dresden, Leben-smittelüberwachungs- und Veterinäramt, Grenzkontrollstelle Dresden-Friedrichstadt (für Bahntransport), Landratsamt Weisseritzkreis, Lebensmittelsüberwachungs- und Veteri-näramt, Grenzkontrollstelle (für Straßentransport), Landratsamt Niederschlesischer Ober-lausitzkreis, Lebensmittelüberwachungs- und Veterinäramt, Grenzkontrollstelle Ludwigs-dorf (für Straßentransport), HZA Itzehoe — ZA Pinneberg, HZA Trier — ZA Idar-Ober-stein, HZA Oldenburg — ZA Wilhelmshaven | Еλλάς | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi | España | Algeciras (puerto), Alicante (aeropuerto, puerto), Almería (aeropuerto y puerto), Barcelona (aeropuerto, puerto), Bilbao (aeropuerto, puerto), Cádiz (puerto), Cartagena (puerto), Gijón (puerto), Huelva (puerto), A Coruna-Santiago de Compostela (aeropuerto, puerto), Las Palmas de Gran Canaria (aeropuerto, puerto), Madrid-Barajas (aeropuerto), Málaga (aero-puerto, puerto), Palma de Mallorca (aeropuerto), Pasajes-Irún (aeropuerto, puerto), Santa Cruz de Tenerife (aeropuerto, puerto), Santander (aeropuerto), Sevilla (aeropuerto, puerto), Tarragona (puerto), Valencia (aeropuerto, puerto), Vigo-Villagarcía (aeropuerto), Marín (puerto), Vitoria (aeropuerto), Zaragoza (aeropuerto) | France | Marseille (Bouches-du-Rhône) Le Havre (Seine-Maritime) | Ireland | Všetky prístavy, letiská a hraničné priechody | Italia | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) | Luxembourg | Centre douanier, Croix de Gasperich, Luxembourg | Nederland | Rotterdam | Österreich | HZA Graz, Nickelsdorf, Spielfeld, HZA Wien | Portugal | Lisboa | Suomi-Finland | Helsinki | Sverige | Göteborg | United Kingdom (Spojené kráľovstvo) | Belfast, Channel Tunnel Terminal, Dover, Felixstowe, Gatwick Airport, Goole Grange-mouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury, Thamesport and Sheerness), Manchester Airport, Manchester Container Port, Manchester (including Ellesmere Port), Medway, Middlesborough, Newhaven, Poole, Shoreham, Southampton, Stansted Airport. | --------------------------------------------------